নতুন একটি পানিপথ তৈরিতে বাংলাদেশ-ভারত একমত
ভারতীয় প্রতিমন্ত্রী বলেছেন, আগামী এক বছরের মধ্যে এটা সম্পন্ন হবে বলে আশা করা হচ্ছে। তিনি জানান, এরই মধ্যে ১৬টি পানিপথ বিষয়ক প্রকল্প হাতে নেয়া হয়েছে। এর বেশিরভাগের সঙ্গেই বাংলাদেশ জড়িত।
বাংলাদেশ ও ভারতের মধ্যে নতুন একটি পানিপথ তৈরি করার ব্যাপারে দুইদেশ একমত হয়েছে। খরস্রোতা ব্রহ্মপুত্র নদ ব্যবহার করে এই প্রকল্প বাস্তবায়ন করা হবে। এ বিষয়ে দু’দেশের মধ্যে চুক্তি সাক্ষর হয়েছে। আগরতলায় সাংবাদিকদের কাছে এ তথ্য প্রকাশ করেছেন ভারতের কেন্দ্রীয় সড়ক পরিবহন, হাইওয়ে ও শিপিং বিষয়ক প্রতিমন্ত্রী মানসুখ মান্দাভাইয়া। ঢাকায় নৌপরিবহন সচিব অশোক মাধব রায় বলেছেন, চুক্তি নয়, সমঝোতা হয়েছে এটি ঠিক। সমঝোতা অনুযায়ি ভারতের অংশে ব্রহ্মপুত্র নদ ড্রেজিং করবে ভারত। অন্যদিকে বাংলাদেশ করবে তাদের অংশ। ভারতীয় প্রতিমন্ত্রী বলেছেন, আগামী এক বছরের মধ্যে এটা সম্পন্ন হবে বলে আশা করা হচ্ছে। তিনি জানান, এরই মধ্যে ১৬টি পানিপথ বিষয়ক প্রকল্প হাতে নেয়া হয়েছে। এর বেশিরভাগের সঙ্গেই বাংলাদেশ জড়িত। বাংলাদেশ ও ভারতের মধ্যে ২৯৭৯ কিলোমিটার স্থল সীমান্ত ও ১১১৬ কিলোমিটার নদীঘেরা সীমান্ত রয়েছে। ব্রহ্মপুত্রসহ এ দুই দশের মধ্যে রয়েছে ৫৪টি অভিন্ন নদী। ত্রিপুরার পরিবহন বিষয়ক সচিব সমরজিৎ ভৌমিক জানান, গোমতি, হাওড়া ও বাংলাদেশের নদীগুলোর মধ্যে পানিপথ উন্নয়নের প্রস্তাব জমা দিয়েছে রাজ্য সরকার।